section_heading: Opis
paragraph_text: Spomen-park pilotu Hrvatskog ratnog zrakoplovstva, stožernom brigadiru Rudolfu Perešinu, smješten je u samom središtu mjesta Gornja Stubica. U sklopu spomen-parka nalazi se brončana bista Rudolfa Perešina i konzervirani borbeni zrakoplov tipa „MiG-21“ postavljen na metalni nosač. Bista, rad hrvatskog akademskog kipara Mladena Mikulina, rađena tehnikom lijevanja, postavljena je na kameno postolje na kojem se nalazi brončana ploča s natpisom.